
Negaki  non  potest  quin  plerique  defectus  atque 
errores,  qui  Artem  Medicinalem,  ab  antiquissimis 
temporibus  ad  nostra  usque  tempora,  obscurarunt 
et  obscurant,  ex  duabus  causis  praecipue  profecti 
sint ;  qudd  alii  homines  parum  ratiocinantur,  alii 
perperam.  Ex  his  priores,  (qui  longe  plures  sunt,) 
contenti  ea  solum  agitare,  quae  a  praeceptoribus 
suis  in  arte  acceperunt,  nihil  omnino  ex  suis  pro- 
priis  investigationibus  adjiciunt  $  posteriores  autem, 
(qui  pauciores   sunt,)  singulari  aliqua  disciplina, 

Physica,  Anatomica,  Physiologica,  Chemica,  prse- 
cipue  capti,  non  dubitant  omnia,  quae  ad  Medici- 
nam  pertinent,  ad  praecepta  ejus  disciplina?,  quam 
in  deliciis  maxiine  habent,  quodammodo  referre. 
Abunde  autem  constat  Artem  Medicinalem,  ut  per- 
petuam  contemplationem  a  cultoribus  suis  deside- 
rat,  ita  a  caeteris  omnibus  disciplinis  tam  esse  dis- 
cretam,  ut  per  conspicilla  quasi  alius  alicujus  artis 
commode  aspici  nullo  modo  possit,  sed  ubique  pos- 
tulet  ut  nudis  oculis,  et  in  sua  propria  imagine 
consideretur.  Quod  si  vero  novuni  aliquid  in  Me- 
dicina,  utcunque  ab  aliis  artibus  diversa,  unquam 
profertur,  quoniam,  prima  facie,  a  rebus  quotidia- 
nis  quodammodo  alienum  esse  videtur,  naso  ad- 
unco,  ut  inquit  poeta,  protinus  suspendi  solet ; 
neque  raro  tantopere  irridetur,  ut  longe  antequam 
bene  intelligitur  quale  sit,  ineptulorum  cachinnis 
(quanto  enim  plures  cachinnare  aliquid,  quam  in- 
telligere  possunt !)  omnino  exploditur. 

Hoc  autem  propemodum  contigit  novae  illi  par- 
ti  Medicinae,  quam  pro  argumento  Dissertationis 
meae  Inauguralis  sumpsi  ;  atque  adeo  infelici 
Hahnemann,  clarissimo  ejus  inventori ;  quamvis, 
uti  mihi  quidem  videtur,  nemo  unquam  hujusmodi 

disquisitionibus  melius  adaptatus  est,  nemo  un- 
quam  materiam  suam  subtilius  exploravit,  quodque 
inde  collegit,  nemo  unquam  firmioribus  argumen- 
tis  stabilivit.  "  Puerili  jam  aetate,"  ut  inquiunt 
ejus  Interpretes,  "  eximii  ingenii  specimina  dede- 
"  rat.  Curriculo  scholastico  probe  absoluto,  lin- 
"  guarum  veterum  classicarum,  philosophiae,  phy- 
"  sicorum,  historiarum  aliarumque  bonarum  artium 
"  scientia  uberiori  instructus,  Academiam  Lipsien- 
"  sem  aliasque  deinde  literarum  universitates  adiit, 
"  ibique  summa  cum  assiduitate  Medicinae  studio 
"  incubuit.  In  observando  accuratissimus,  in  ex- 
"  perimentis  instituendis  solertissimus,  in  veritate 
"  indaganda  acutissimus,  ab  ipsa  natura  ad  legum 
"  medicarum  investigationem  factus  esse  atque  for- 
"  matus  videbatur  V  Veruntamen  tam  fuerunt 
nova  et  inaudita  praecepta  Hahnemann,  ut  sum- 
mum  derisum  atque  oppugnationem  protinus  con- 
citarint ;  cumque,  ut  alii  haec  praecepta  ex  toto 
vana  atque  fallacia  esse  crediderunt,  ita  alii  gravi- 
tatem  eorum  et  verisimilitudinem   non  percipere 

1  Sam.  Hahnemanni  Materia  Medica  Pura,  e  Germanico  ser- 
mone  in  Latinum  conversa  per  Stapf,  Gross  et  Brunnow. 
Praef.  I.  p.  5. 

non  potuerunt,  secuta  sunt  "  bella,  horrida  bella" 
inter  Antipathistas  atque  Homoeopathistas,  quae 
nondura  ullo  modo  finita  sunt.  ln  hac  autem 
controversia  reperimus  adversus  Hahnemann,  in- 
ter  caeteros,  Wedekind,  Lichtenstadt,  Hein- 
roth,  Naumann,  et  Sachs  ;  ab  altera  parte  autem 
Caspari,  Hartlaub,  atque  alios  multos,  praeci- 
pue  Viennae  Pragaeque,  ubi  opiniones  ejus  curiose 
perpensae  sunt,  parumque  aut  nihil  oppugnationis 
acceperunt.  Insuper  in  Italia,  maximequeNeapoli, 
in  sententias  Hahnemann  multi  Medici  jam  de- 
scenderunt ;  Clarissimusque  Hufeland  eo-usque 
has  amplexus  est,  ut  historias  aegrorum  Homoeo- 
pathistis  curatorum  in  Diario  suo  inseri  permittat, 
credatque  multum  commodi  jam  perceptum  fuisse 
ex  placitis  quae  ii  sequuntur,  quaeque  necessario 
ad  accuratiorem  usum  et  ciborum  et  medicamen- 
torum  ducere  videntur.  Idem  quoque  non  injuria 
existimat  Cl.  Hahnemann  unum  esse  ex  doctissi- 
mis,  maximeque  ingeniosis  Medicis,  qui  tempora 
nostra  adornant.  Cum  vero  Hahnemann,  quo 
melius  medicamentorum  veros  effectus  scrutaretur, 
sua  propria  medicamenta  diu  parare  soleret,  atque 
ita  Pharmacopolarum  lucrum  imminueret,  a  Lipsia 

tandem  expulsus  est ;  minus  ille  infelix,  ut  cre- 
do,  quod  a  patria  exul  fuit,  quam  populares  ejus, 
quod  tanto  Medico  se  caeci  privarant. 

Haec  igitur  praefatus,  antequam  Homceopathiae 

praecipua  praecepta  tradam,    non  alienum  esse  vi- 

detur  proponere  quemadmodum  nova  haec  conjec- 

tura  animo  Hahnemann  primum  effulserit ;    id 

quod  verbis  Interpretum  ejus  jam  dictorum  faciam. 

"  Anno  1790,"  inquiunt,  "  Gulielmi  Cullenii 

"  Materiam  Medicam  in  Germanicum  transferens, 

"  variis   et  portentosis,    quas  ibi  invenerat  circa 

"  vim  Cinchonae  febrifugam,  explicationibus  subi- 

"  to  incensus  est  studio,  genuinam  hujus  pharmaci 

"  virtutem  nova  via  scrutandi.     Plenissima  valetu- 

"  dine  gaudens,  sufficientem  Cinchonae  copiam  as- 

"  sumsit ;  et  mox  febre  intermittente  simillima  illi, 

"  quam  ipsum  hoc  medicamentum  tollere  valeat, 

"  obrutus  est  \"     Neque  tamen  ex  hoc  unico  ex- 

perimento,  Hahnemann  aliquid  pro  certo  colligere 

ausus  est ;  sed  aliorum  medicamentorum  efFectus, 

non  modo  in  se,  sed  etiam  in  alios  aliosque  sanos 

homines,  scrutatus  est.     "  Et  idem  semper  extitit 

"  eventus  :   Medicamentum   exploratum  genuina 

"  pollere  vi,   eadem  symptomata  in  corpore  sano 

1  Liber  jam  citatus,  Praef.  L  6. 

"  excitandi,  quibus  in  corpore  segroto  mederi  so- 
"  leat." 

Sed  quamvis  Homceopathiae  placita,  ita  verbis 
tradita,  aliquid  novi,  et  quasi  portentosi,  habere 
visa  sunt,  ideoque  plures  derisores  atque  oppugna- 
tores  non  sibi  attrahere  non  potuerunt,  tamen  res 
ipsa  minus  nova  fortasse  est,  quam  esse  videtur ; 
quinetiam,  a  vetustissimis  temporibus  aliquid  tale 
hominibus  suboluisse  credibile  est.  Ut  omittam 
id  quod  a  quibusdam  dictum  est,  Homekum  ipsum 
non  obscure  Homceopathiae  cognitionem  indicasse, 
in  fabula  illa  de  hasta  Achillis,  cujus  tactus  (ut 
omnes  noverunt)  optimum  remedium  fuit  omnium 
vulnerum  hasta  factorum  ;  negari  non  potest,  quin 
ab  antiquissimis  auctoribus  animadversum  fuerit 
alterum  venenum  noxae  alicui,  ab  altero  factae,  re- 
medio  saepe  esse.  Narrat  Ausonius  historiam  mu- 
lieris  libidinosae,  quae  cum  vellet  maritum  suum 
impotentem  interficere,  atque  hoc  consilio  vene- 
num  ei  dederat,  metuens  ne  parum  mature  hoc  va- 
leret,  alterum  dedit,  quod  prioris  antidotum  fuit ; 


"  prodest  crudelior  uxor, 


"  Et  cum  fata  volunt,  bina  venena  juvant." 
Quis  etiam  ignorat  Mithkidatem,  Ponti  Regem, 

sumendo  quotidie  venena,  corpus  suum  omnibus 
venenis  immune  reddidisse ;  ita  ut,  cum  postea, 
Pompeio  victus,  hoc  modo  interimere  se  cuperet, 
non  potuerit  ?  Hoc  autem  ideo  evidenter  fecit  quia 
animadverteret  alia  venena  praesidio  saepe  aliis  esse ; 
idemque,  utdicitur,  post  eum  a  Macamut,  Impe- 
ratore  quodam  Cambayae,  eo-usque  factum  est,  ut 
totum  corpus  suum,  ut  ipsum  a  venenis  tutum,  ita 
aliis  omnibus  venenatum  reddiderit ;  cumque  vel- 
let  aliquem  ex  servis  suis  delere,  solitum  fuisse  se- 
mel  hominem  inspuere,  cum  protinus  periret.  Hoc 
manifeste  falsum  est ;  sed  tamen  satis  bene  osten- 
dit  quantum  semper  invaluerit  opinio,  easdem  res 
et  movere  mala,  et  iisdem,  aut  utique  similibus, 
malis  mederi  posse  ;  id  quod  ostendit  quoque  But- 
ler,  ubi  dicit,  quasi  de  re  jam  satis  nota, 

"  As  wounds  by  wider  wounds  are  healed, 
"  And  poisons  by  themselves  expelled." 

Praeterea  codex  antiquissimus,  post  literarum  re- 
novationem,  praeceptorum  medicinalium,  Schola 
Salernitana,  ubi  de  crapulae  effectibus  imminuen- 
dis  loquitur,  haec  habet, 

"  Si  noeturna  tibi  noceat  potatio  viui, 

"  Hoc  tu  mane  bibas  iterum,  et  fuerit  medicina." 

Unde  colligendum  est  Homoeopathiae  prsecepta, 
si  non  verbis,  at  certe  re  ipsa,  tempore  quo  hic  Li- 
ber  scriptus  est,  non  incognita  fuisse.  Sed  super- 
vacuum  esse  videtur  plura  citare  ad  comprobandum 
argumentum  nostrum  non  plane  musteum  esse,  sed 
quicquid  auctoritatis  accedere  ei  ex  vetustate  po- 
test,  hoc  merito  sibi  vindicare  ;  neque  alia  ulla 
laude  Hahnemann  dignum  esse,  nisi  quod  rebus 
jam  cognitis  novas  aliquas  adjecerit,  atque  ita  om- 
nes  in  unum  collegerit,  ut,  ex  late  sparsis  atque 
inutilibus,  disciplinam  utilissimam  atque  pulcher- 
rimam  confecerit. 

Utcunque  enim  effectus  remediorum,  etiam  an- 
tiquissimis  auctoribus,  leges  Homoeopathise  subinde 
inculcasse  videntur,  tamen  generalis  usus  medica- 
mentorum,  ante  tempora  Hahnemann,  ex  princi- 
piis  ex  toto  diversis  manifeste  profectus  est ;  nec- 
dum  lex  illa  alicui  unquam  innotuerat,  "  morbum 
"  dynamicum  quemcunque  optime  sanari  medica- 
"  mento  tali,  quod  simillimum  symptomatum  com- 
"  plexum,  eoque  ipso  similem  affectionem  (opoiov 
"  nadog)  sponte  sua  in  corpore  sano  excitare  va- 
"leat1." 

1  Liber  jam  citatus,  Praef.  I.  7. 

His  igitur  fundamentis  innixus  Hahnemann 
loco  axiomatis  habuit,  non  ut  antea  "  contraria 
"  contrariis,"  sed  "  similia  similibus  curantur ;" 
verum  cum  "  similia"  dicat,  oportet  semper  memi- 
nisse  eum  nullo  modo  "  eadem"  dicere,  neque  enim, 
ad  aliquod  malum  sanandum,  opus  esse  videtur  ut 
idem,  sed  solum  ut  simile  ei  malum  in  corpore 
moveatur.  Ut  inquit  ille,  in  curandis  morbis,  quaeri 
potest, 

"  1.  Num  medicamina  adhibenda  sint  talia,  quaa 
"  in  sano  corpore  affectionem  Allopathicam  (olXkov 
"  vrciOog),  i.  e.  morbo  naturali  nec  similem  nec  op- 
"  positam,  sed  ab  eo  plane  diversam  gignant  ? 

"  2.  An  talia,  quae  in  sano  corpore  affectionem 
"  Antipathicam,  seu  Enantiopathicam,  (£i>aV/oj/ ra- 
"  Qog),  i.  e.  morbo  naturali  oppositam  producant  ? 

"  3.  An  denique  talia,  quae  in  corpore  sano  af- 
"  fectionem  Homoeopathicam  (opoiov  voidog'),  i.  e. 
"  morbo  uaturali  similem  excitent '  ?" 

Ex  his  tribus  generibus  autem  medicamentorum, 
prima  quodammodo  neutralia  esse  videntur ;  et  se- 
cunda  dare,  post  vetus  illud  Hippocratis,  bdvncc 

1  Liber  jam  citatus,  Praef.  I.  17. 
B 

Ivuvriouv,  est  morbos  lenire  quidem,  sed  non  sanare. 
Supersunt  igitur  solum  tertia ;  et  quantopere  haec 
adversus  morbos  valeant,  experimenta,  simul  atque 
rationes  doctissimi  Hahnemann  optime  docent. 
Recte  vero  judicat  clarissimus  vir  nos  parum  bene 
adhuc  medicamentorum  veras  proprietates  perci- 
pere,  quae  sic  demum  intelligentur  si  omnia  symp- 
tomata,  quae  in  sanis  hominibus  singula  movere 
solent,  diligenter  notata  fuerint ;  quod  ubi  factum 
fuerit,  verisimile  esse  fore  ut,  adversus  singulos  mor- 
bos,  totidem  utique  remedia  extent. 

Cum  igitur  haec  dixerim  de  Homoeopathiae  uni- 
versis  principiis,  proximum  est  ut  pauca  exempla 
adducam,  ad  eorum  veritatem  ostendendam  ;  eaque 
ex  vulgatissimis  morbis  seligere  conabor,  primum 
localibus,  postea  generalibus. 

Quam  bonum  remedium,  post  crapulam,  sit  al- 
tera  levior  crapula,  jam  ostendi ;  et  si  hoc  verum 
est  post  mediocrem  intemperantiam,  multo  ;magis 
verum  est  post  vehementem,  qualis  Delirium  Tre- 
mens  movere  solet ;  cujus  felix  curatio  a  Saunders, 
Sutton,  Rayer,  Perone,  Leveille,  aliisque, 
iisdem  propemodum  rebus  adhibitis  unde  morbus 

ortus  est,  Homceopathiae  praecepta  optime  confir- 
mat. 

Idem  fere  dici  de  Insania  potest,  quae  quam 
saepe,  modo  ex  ebriositate,  modo  ex  certis  medica- 
mentis,  cujusmodi  est  Hydrargyrum,  proficiscitur, 
omnibus  cognitum  est ;  neque  minus  cognitum, 
quam  commode,  ut  a  Cox  longa  ebrietate l,  ita  ab 
Armstrong2  atque  Burrows3  Hydrargyri  Sub- 
muriate,  nuper  curata  fuerit. 

Sequitur  Epilepsia,  quae,  ut  a  fastidio,  aliove 
animi  affectu,  saepe  nascitur,  ita  iisdem  similibusve 
animi  affectibus  non  raro  discutitur.  Hoc  modo 
solum  explicari  possunt  boni  effectus  multorum  il- 
lorum  crudelium  atque  execrandorum  remediorum 
(uti  a  CiELio  vocantur),  quae  in  hoc  morbo  adhiberi 
olim  solebant,  quaeque  a  Dioscoride  atque  Plinio 
summa  fide  tradita  sunt ;  neque  aliter  felix  even- 
tus  experimenti  illius  bene  cogniti  Cl.  Kaau  Boer- 
haave,  qui,  vocatus  aliquando  multis  pueris  simul 
ex  imitatione  epilepticis  factis,  in  Schola  Haerle- 

1  On  Insanity,  1804. 

z  Practical  Illustrations  of  Scarlet  Fever,  &c.  1818. 

3  Inquiry  into  certain  Errors  relative  to  Iusanity,  1820. 

mensi,  niinatus  est  lerro  candente  primnm  qui  cor- 
riperetur  '. 

In  eandem  partem  quoque  Ophthalmiam  citare 
licet,  qua?  non  magis  commode  sanguinis  missione 
medicamentisque  purgantibus,  quam  lotionibus  va- 
lide  excitantibus,  talibusque  qua?  in  sano  oculo  in- 
rlammationem  cito  excitarent,  curatur.  Hoc  con- 
silio  suadet,  Gr;THiiiE,  ut  valida  solutio  Argenti 
Xitratis  oculo,  gravissime  inrlammato,  admoveatur; 
parique  consiiio  utuntur  Chirurgi,  in  plurimis  Va- 
letudinariis,  Sulphate  Cupri,  quem  palpebra?  infe- 
rioris  interiori  superficiei  adhibent. 

i  si  localia  remedia  simplicis  Ophthalmiae 
Homceopathia?  placita  quodammodo  corroborant, 
multo  magis  eo  confert  Tritidis  generalis  curatio. 
Bene  cognitum  est  quam  sa?pe  hic  morbus  ex  Hy- 
drargyro  oriatur,  ita  ut  uua,  ex  quinque  ejus  spe- 
ciebus  a  Cl.  Beer  admissis,  "  Mercurialis"  appel- 
letur.  Idem  vero  citra  Hydrargyrum  sanari  fre- 
quenter  non  potest  ;  id  quod  quibusdam  auctori- 
bus  Robertson*  '  atque  Hewson  3  inter  alios,  tam 

1  Impetum  faciens  Hippocrati  dictnm. 
Edin.  Med.  and  Surg.  Journ.  182 
'Liservations  on  the  History  and  Treatment  of  Ophthalmia 
accompanyinjr  the  secondary  form  of  Lues  Yenerea,  1824:. 

inexplicabile  esse  videtur,  (nescientes  scilicet  Ho- 
mceopathiae  leges,)  ut  negent  omnino  fieri  posse 
ut  aliquis  morbus  eodem  medicamento,  et  movea- 
tur  et  tollatur. 

Amaurosis  quoque  in  eandem  partem  citari  non 
minus  bene  potest.  Inquit  Beer  vividam  fulgura- 
tionem,  idque  maxime  ubi  hominem  a  somno  ex- 
citat,  non  raro  eam  formam  morbi  movere,  quam 
Amblyopiam  Amauroticam  vocamus,  interdumque 
integraui  Amaurosin.  At  in  nullo  morbo  commo- 
dius,  post  commendationem  ejus  a  Cl.  Blizard  ', 
Electricitas  adhibita  est ;  ipseque  saepe  vidi  eun- 
dem,  non  recentem  modo,  sed  etiam  vetustum,  ut 
imminutum,  ita  aliquando  ex  toto  sanatum,  paucis 
levibus  ictibus  electricis,  oculo  affecto  admotis. 
Subjicere  quoque  licet,  quod,  in  hoc  morbo,  pri- 
mum  Galvanismus,  a  Volta,  medice  adhibitus  est. 
Bene  cognitum  est  quoque  hunc  morbum  saepe 
aut  ex  ebrietate,  aut  ex  valida  aliqua  corporis  ex- 
ercitatione,  proficisci :  narrat  autem  exemplum 
Richter  hominis,  qui  ab  eodem  semper  liberatus 
est  paucis  vini  cyathis  ;  alterumque  alterius  homi- 

1  London  Med.  Joura.  1791. 

nis,  qui  pari  niodo  morbum  discutere  solebat  acri 
per  hortum  suum  ambulatione. 

Ptyalismum  Hydrargyro  saepe  excitari  nemo 
ignorat ;  minus  vulgo  autem  cognoscitur  id  incom- 
modum  posse  eodem  medicamento  frequenter  sa- 
nari.  Hoc  affirmarunt  nuper  Breka,  Ritter, 
Gumper,  aliique  multi ;  idemque  Homoeopathiae 
placita  plurimum  confirmat. 

Veluti  Amaurosis,  itdiLinguce  Paralysis  frequen- 
ter  ex  fulguratione  atque  ebrietate  proficiscitur ; 
saepeque  electricitate,  ut  discimus  ex  Smyth  et 
Well  ',  Perfect  2,  aliisque,  neque  minus  saepe 
mediocri  vini  usu,  adjuvatur.  Ad  haec,  nullus 
morbus  tam  saepe  ex  validis  animi  afFectibus  nasci 
videtur ;  ut,  ad  exprimendos  tales  affectus,  illud 
poetae,  "  vox  faucibus  haesit,"  pene  in  prover- 
bium  descenderit.  At  exemplum  illud  Crcesi  filii, 
qui  mutitatis  suae  sanatus  est,  aspectu  militis  pa- 
trem  suum  interfecturi,  omnibus  cognitum  est ; 
multaque  hujusmodi  exempla  nostris  etiam  tempo- 
ribus  acciderunt,  quorum  unum  satis  memorabile 
a  Squire  3  narratur. 

1  Medic.  Commun.  1790. 

-  Mem.  of  Medical  Society  of  LondoD,  1795. 

3  Phil.  Trans.  vol.  xlv. 

Hic  quoque  temperare  me  non  possum  quin  sub- 

jiciam  id  quoddictum  est  a  Clarissimo  Viro  Curry, 

de  Asphyxia,  modo  excitata,  veluti  alii  multi  mor- 

bi,  modo  soluta  Electricitate.    u  This  recommenda- 

*  tion,"  inquit,  "  of  Electricity  does  not  depend 

"  upon  mere  theory,  but  is  drawn  from  instances 

"  of  its  success  in  real  cases,  as  well  as  in  experi- 

"  ments  made  upon  fowls,  and  other  small  ani- 

"  mals,  which,  after  being  completely  deprived  of 

"  sense  and  motion  by  a  strong  electrical  shock 

"  passed  through  the  head  or  chest,  were  perfect- 

"  ly    recovered   by   transmitting  slighter  shocks 

"  through  the  same  parts  ;  and  in  this  way  anima- 

"  tion  has  been  suspended  and  restored  alternate- 

"  ly,  for  a  considerable  number  of  times  '."     Xe- 

scio  quid  magis  Homceopathia?  pra?cepta  corrobo- 

rare  potuerit,  quam  ha?c  experimenta ;  qua?  ideo 

etiam  magis  preciosa  sunt,  quia  facta  sunt  gravi 

viro,  sine  ullo  consilio  propriam  ullam  conjecturam 

sustinendi. 

Citari  hic  quoque  Hcemorrhois  potest,  qua?,  ut 
sa?pe  purgantibus  resinosis,  maximeque  Aloe,  con- 

1  Popular  Observations  on  Apparent  Death,  by  James  Curn\ 
M.  D. 

citatur,  ita  non  raro  iisdem  medicamentis  discuti- 
tur ;  pariterque  Diarrhaa,  quae  remediis  purgan- 
tibus  modo  movetur,  modo  finitur.  Alia  remedia, 
qua?  plerumque  adversus  Diarrhceam  adhibentur, 
sunt  Antacida  Sedantiaque ;  sed  alterutra  ex  his 
parum  tuto  sa?pe  dantur,  propter  gravem  tardita- 
tem  alvi,  quam  efficere  solent ;  semperque,  ut  mihi 
visum  est,  Diarrhcea,  etiam  in  acuta  sua  forma,  re- 
mediis  laxantibus  optime  curatur. 

Alius  morbus,  qui  argumentum  nostrum  vehe- 
menter  confirmare  potest,  Gonorrhaa  Mitis  est ; 
qua?  omnibus  propemodum  iisdem  rebus  sanari 
sa?pe  potest,  quibus  excitari  solet.  Ex  his  pra?- 
cipua  sunt  Frigus,  Meloe  Yesicatorius,  Piper  Cube- 
ba,  pleraque  Balsama  Terebinthina?que,  et  denique 
Candela?  usus  ;  supervacuum  autem  esse  videtur 
dicere  quam  commode  frigidaa  aquae  affusio,  om- 
niaque  medicamenta  supra  dicta,  et  ipsa  Candela, 
in  ejusdem  affectus  curatione  adhibeantur. 

At  Gonorrhcea  vix  firmius  testimonium  prae- 
stat,  veritatis  principii  nostri,  quam  ipsa  Syphilis. 
Constat  nunc  inter  optimos  auctoresHydrargyrum 
(quod  per  plures  annos,  solum  remedium  esse  hu- 
jus  mali  credebatur)  posse  excitare,  non  quidem 

veram  Syphilidem,  sed  affectum  quendam  corporis, 
qui  veram  Syphilidem  summopere  reprsesentat ;  ita 
ut,  ex  pluribus  malis,  vulgo  Syphilidi  tributis,  si 
Hydrargyrum  in  curatione  ejus  forte  datum  fuerit, 
vehementer  saepe  dubium  sit,  quae  revera  ex  Sy- 
philide,  quae  ex  remedio  ejus,  profecta  sint.  Recte 
dictum  a  Joanne  Hunter,  adversus  vanas  futi- 
lesque  explicationes,  qua?  offerri  antea  solebant, 
actionis  Hydrargyri  in  hac  peste  sananda,  idem  sa- 
tis  evidenter  proficere  per  stimulum  suum  ;  quem 
tamen  falso  credidit  vehementiorem  esse  quam  ip- 
sius  morbi,  atque  ita  validiorem  stimulum  infirmio- 
rem  superare,  neque  enim  opus  esse  videtur,  ut 
validior  sit  affectus,  qui  remedio  aliquo  movetur, 
sed  solum  ut  sit  similis  in  natura  sua  morbo  quem 
depellere  debet.  Non  adjicere  quoque  hic  non 
possum,  quam  parum  sibi  constare  nostrorum  tem- 
porum  multi  Medici  videantur,  qui,  cum  Ophthal- 
miam,  Gonorrhceam,  multosquealiosmorbosreme- 
diis  vehementer  excitantibus,  pro  sedantibus  olim 
vulgo  adhibitis,  curare  inceperint,  in  Syphilidis  con- 
tra  curatione,  pro  excitantibus,  olim  datis,  ad  se- 
dantia,  quasi  unicum  remedium,  confugerunt,  Hy- 
drargyrumque  "  cane  pejus  et  angue"  vitandum 
c 

esse  affirmarunt.  In  tales  scilicet  difficultates  ducere 
solet  defectus  firmorum  principiorum,  atque  facul- 
tatis  discernendi  inter  usum  rerum  et  abusum. 

Pene  idem,  quod  proxime  dictum  de  Syphilide 
est,  dici  de  Febribus  quoque  potest ;  quae,  ut  sae- 
pe  ex  causis  excitantibus  proficiscuntur,  ita  non 
raro,  utique  ubi  non  admodum  validae  sunt,  reme- 
diis  excitantibus  solvi  possunt.  Insuper  multae 
Febres,  quae  ex  affectibus  animi  validioribus  ortae 
fuisse  videntur,  similibus  affectibus  interdum  dis- 
cutiuntur  \  cujus  rei  quaedam  notabilia  exempla  ab 
Hamilton  '  tradita  sunt. 

Sed  si  Febres  generales  Homoeopathiae  leges  quo- 
dammodo  illustrent,  multo  magis  eo  conferre  vide- 
tur  Sudor  Anglicanus,  qui,  variis  temporibus,  ab 
anno  1485  ad  annum  1713,  Angliam  vastavit.  In 
hoc  morbo  unum  ex  praecipuis  incommodis,  ut  do- 
cemur,  copiosissimus  sudor  fuit  -,  adversus  quem 
nihil  tantopere  profuit,  quam  medicamenta  sudori- 
fica.  Hoc  discimus  ex  Fracastorio,  Fernelio, 
Foresto,  Sennerto,  aliisque  multis,  qui  hanc 
pestem  descripserunt  >  idemque  a  Sagar  colligitur, 

1  Trans.  of  the  Med.  Chir.  Society  of  Edinb.  vol.  i.  p.  296. 

qui  idoneam  ejus  curationem  his  verbis  tradit : 
"  Quies  in  lecto,  vitatio  frigoris,  conservatio  sudo- 
"  ris,  cardiaca  et  sudorifica  profuere." 

Diximus  jam  quemadmodum  venena,  prius 
sumpta,  venenorum  effectibus  obstare  videantur ; 
neque  ullo  alio  modo  adjuvare,  contra  Variolam, 
videtur  Vaccinatio,  antea  arte  excitata.  Hic  enim 
alterum  virus,  utcunque  levius,  ab  altero  graviore 
praesidium  est ;  idemque  fortasse  dici  potest  de 
Belladonnae  radice,  quae,  certa  copia  sumpta,  tu- 
tum  hominem  a  Scarlatince  contagio  praestare  di- 
citur  '.  Nescio  an  hic  citare  liceat  succum  Gauco, 
(Micania  Guaco,)  quo  uti  solent  servi  in  Ameri- 
ca  aliisque  locis,  ad  se  tutandos  contra  serpentium 
ictus,  idque,  secundum  Humboldt,  Zea,  mul- 
tosque  alios,  summo  commodo  ;  vel  Arsenicum, 
quod  homines  immunes,  non  soluin  a  reptilium, 
sed  etiam  a  rabidarum  bestiarum  morsu,  reddere 
dicitur  ;  sed,  uti  mihi  videtur,  boni  effectus  horum 
remediorum,  (si  qui  sunt,)  atque  adeo  aliorum 
multorum  similium,  ad  Homceopathiae  leges  recte 
referri  possunt. 

1  HufelamVs  Journ.  1800.     Iiev.  Med.  1624,  &c. 

Supersunt  innumerabilia  alia  exempla  morbo- 
rum,  eorumque  remediorum,  qua?  hos  leges  mi- 
rum  in  modum  illustrant ;  sed,  brevitatis  causa, 
contentus  ero  illud  unum  adjicere,  quod,  ut  partes 
gelatae  nullo  modo  commodius  quam  per  nivem, 
ita  partes  ambustae,  pari  ratione,  optime  per  res 
calidas,  curantur.  Hoc  quam  parum  quadret  ad 
vetustam  sententiam,  "  contraria  contrariis,"  quam 
bene  autem  ad  novam,  "  similia  similibus,"  satis 
manifestum  est  ;  argumentaque  Cl.  Kentish  l 
aliorumque  qui  supra  laudatam  partium  ambusta- 
rum  curationem  praecipue  commendarunt,  abunde 
ostendunt  Homceopathiam  minus  re,  quam  verbis, 
iis  incognitam  fuisse. 

Scatent  ubique  opera  Cl.  Hahnemann  mille 
aliis  testimoniis  veritatis  principiorum  suorum,  ex 
variis  aliis  morbis  sumptis ;  sed  malui  testimonia 
mea  ex  iis  morbis,  iisque  illorum  remediis,  sumere, 
quae,  apud  nos,  maxime  familiaria  sunt. 

Restat  nunc  solum  ut  pauca  dicam  de  modo, 
quo  remedia  Homoeopathica  operari,  in  curandis 
morbis,  videntur.      Secundum   Hahnemann,   ex 

1  Essay  on  Burns,  1797. 

tribus  generibus  medicamentorum,  quae  sola  adver- 
sus  morbos  adhiberi  possunt,  ut  Homoeopathica 
optima,  ita  Antipathica  pessima  sunt ;  ideo  maxime 
quia  tanta  copia  plerumque  dantur,  ut  secundariis 
suis  effectibus  magis  noceant,  quam  primariis  ad- 
juvent.  Exempli  gratia,  si,  adversus  vehementis 
caloris  effectus,  ingens  frigus  adhibeatur,  fieri  qui- 
dem  potest  ut  incommoda,  per  spatium  aliquod, 
imminuat ;  sed  sequitur  reactio  quaedam,  quae  ve- 
hementis  caloris  iterum  officio  fungitur,  omniaque 
mala  intendit  ;  at  si  protinus  mediocris  calor  ad- 
moveatur,  movet  nimis  exiguum  effectum  quam  ut 
aliqua  gravis  reactio  subsequatur,  sed  tamen  satis 
magnum,  ut  priora  omnia  mala  depellat.  Ut  ille 
inquit,  "  Un  medicament  qui  a  la  faculte  et  la  ten- 
"  dance  de  produire  une  maladie  artificielle  tres 
"  semblable  a  la  maladie  naturelle  en  question,  et 
"  qui  a  ete  donne  au  malade  en  dose  bien  propor- 
"  tionee,  affecte,  en  influant  sur  Porganisme,  juste- 
"  ment  les  parties  qui  souffroient  jusqu'alors  de 
"  la  maladie  naturelle,  et  excite  en  elles  la  mala- 
"  die  artificielle  qu'il  peut  produire  de  sa  nature. 
"  Or  celle-ci,  a  cause  de  sa  grande  resemblance  et 
"  de  sa  force  preponderante,  occupe  de  preference 

"  la  place  de  la  maladie  naturelle,  de  facon  que 
"  1'organisme  ne  souffre  plus  deslors  de  la  derniere, 
"  mais  uniquement  de  la  maladie  medicinale. 
"  Mais  le  remede  ayant  ete  donne  en  tres-petite 
"  dose,  celle-ci  disparoit  bientot,  comme  toutes  les 
"  maladies  medicinales  moderees,  et  laisse  le  corps 
"  libre  de  toute  souffrance,  c.-a-d.  dans  un  etat  de 
"  sante  parfaite  et  durable  V  Confitendum  ta- 
men  est,  quod  parum  facile  esse  videtur  intellectu, 
quemadmodum  levior  affectus,  talis  qualem  excitare 
arte  volumus,  possit  habere  "  une  force  preponde- 
"  rante,"  ita  ut  gravioris  locum  occupet  \  quin- 
etiam  suspicor,  utcunque  remedia  Homoeopathica 
Antipathicis  praestent,  quod  meliores  illorum  effec- 
tus  ratione  quodammodo  diversa  explicari  debent. 
Consentiunt  hodie  inter  se  Medici,  quod  plerique 
morbi,  in  ea  illorum  conditione  qua  vulgo  curan- 
tur,  ut  puta  inflammatio,  quae  fons  quasi  et  origo 
est  novem  ex  decem  morborum  qui  genus  huma- 
num  vexant,  ex  collapsu  quodam  partium  affecta- 
rum  constant ;  qui  collapsus  consequentia  est  prio- 
ris  nimise  irritationis,  ideoque  totidem  diversarum 

1  Organon,  1'Art  de  Guerir,  p.  169. 

specierum  fortasse  est,  quod  species  irritationis  ex- 
istunt.     Uti  igitur,  in  sana  partium  conditione,  si 
quis  inordinatus  stimulus  ei  admoveatur,  primum 
proprio  modo  ultra  sanitatem  irritatur,  posteaque, 
ex  lege  aliqua  naturae,  in  propriam  formam  collap- 
sus  cadit,  ita,  in  hac  partium  conditione,  si  idem 
stimulus  ei  iterum  admoveatur,  denuo  proprio  mo- 
do  irritatur,  sic  tamen  ut,  non  ultra  sanitatem,  sed 
ad  sanitatem,  unde  postea  recedere  nulla  proclivi- 
tas  est.    Uti  mihi  quidem  videtur,  explicatio  supra 
proposita  ostendit,  non  solum  cur  remedia  excitan- 
tia  tam  saepe  prosint  in  iis  morbis  qui  ex  causis 
excitantibus  proficiscuntur,  sed  etiam  cur  eadem 
excitantia,  unde  morbi  profecti  sint,  maxime  va- 
leant  in  iis  tollendis,  id  quod  est  totum  Homceopa- 
thiae  fundamentum. 

Ex  iis  igitur  quae  proxime  dicta  sunt,  sequitur 
ut,  ad  Homceopathicas  curationes  commode  exer- 
cendas,  summacura  studioque  opussit,  utomniasig- 
na,  quae  ex  singulis  medicamentis  unquam  oriuntur, 
bene  intelligamus  ;  neque  enim,  sine  hac  cogni- 
tione,  possumus  ullo  modo  novisse  quid,  in  quavis 
serie  signorum  optime  conveniat.  Hoc  ut  faciamus, 
suadet  Hahnemann  ut  utamur  medicamentis,  non 

modo  quam  purissimis  atque  validissimis,  sed  etiam 
plerumque  simplicibus,  quo  melius  singulorum  ef- 
fectus  percipiamus,  atque  ita  propria  antidota  sin- 
gulorum  morborum  deprehendamus.  Alterum  il- 
lud  quoque  ex  principiis  ejus  sequitur,  quod  reme- 
dia  nostra  in  copiis  plerumque  admodum  exiguis 
adhibeamus ;  etenim  necessarium  est,  non  ut  ve- 
hementem,  sed  solum  ut  novum  affectum,  movea- 
mus.  Irridere  possunt  qui  primum  audiunt  in 
quantillis  copiis  Hahnemann  medicamenta  sua 
praecipere  soleat.  Etenim  de  Ferro  loquens,  haec 
habet :  "  Magnae  et  crebrae  Ferri  doses,  sicuti  etiam 
"  balnea  plura  martialia,  effectum  per  mensem  in- 
11  tegrum  exercent.      Imo  parvae  doses,    partem 

"  TMO  vel  IO.MO  vel  Joiroo  grani  huJus  metalli 
"  continentes,  quibus  Medicus  Homoeopathicus  uti 

"  solet,  actionem  aliquot  dierum  habent '." 

Insuper  de  Tinctura  Ignatiae  Amarae,  "  Dosis 

"  quantitatem  quod  attinet,  raro  majore  quam  gut- 

"  tae  dilutionis  iii.  vel  iv.  i.  e.  parte  trillionesima 

"  vel  quadrillionesima  guttae  purae,  ad  usum  Ho- 

1  Materia  Medica  Pura,  ii.  p.  100. 

"  moeopthicum  egebis,  saepe  ad  minorem  adeo  de- 
"  scendendum  erit ,." 

Sed  qui  haec  irridet,  eum  considerare  velim 
quam  boni  efFectus  saepe  oriantur  ex  tam  exigua 
copia  variarum  rerum,  quam  in  aquis  mineralibus 
interdum  reperiuntur;  quinetiam,  quam  saepe  Syn- 
cope  moveatur,  robusto  viro,  ipso  odore  Aquae 
Rosae,  vel  Nausea  Moschi,  cum,  in  his  exemplis, 
multo  minus  fortasse,  quam  centies  millesima  pars 
granuli  nares  ejus  intrare  potuisset ! 

Subjiciam  nunc,  forma  Appendicis,  brevem  his- 
toriammorbi,  ejusque  curationis,  ex  libro  illo  "  The 
"  Edinburgh  Medical  &  SurgicalJournal,  vol.  28," 
sumptam,  quo  melius  percipiamus  quemadmodum 
praecepta  Homoeopathiae  ad  Medicinam  Practicam 
ipso  Hahnemann  adoptentur ;  illud  solum  adji- 
ciens,  quod,  si  ex  hac  disciplina,  tanta  commoda 
aliquando  arti  nostrae  profluxerint,  quanta,  jam  in 
incunabilis  pollicetur,  inventio  ipsa  felix,  Hahne- 
mann  autem,  inventor  ejus,  omni  laude  omnique 
observantia  dignus  erit. 

1  Materia  Medica  Pura,  ii.  p.  137. 

Case.  The  patient  was  a  stout  washerwoman, 

about  forty  years  of  age,  who  had  been  unable  to 

work  for  three  weeks,  when  she  applied  to  Hahne- 

mann.     The  following  is  a  literal  copy  of  his  de- 

scription  of  the  case  : 

Symptom  1.  At  every  moment  there  is  an  acute 

pulsating  pain  in  the  cardia,  par- 

ticularly  when  the  foot  is  put  to 

the  ground  \  whenever  a  false 

step  is  made,  the  pain  comes  on 

in  the  left  side. 

2.  On  lying  down  she  was  quite  easy, 

no  pain  being  felt  anywhere. 

3.  Not  able  to  sleep  after  three  in  the 

morning. 

4.  After  eating  she  had  nausea. 

5.  After  eating  there  was  a  collection 

of  fluid  in  the  mouth,  as  if  she 
had  worms. 

6.  After  she  had  eaten,  she  had  eruc- 

tations,  but  without  odour. 

7.  She  was  of  a  choleric  temperament, 

and  during  the  paroxysm  of  pain 
was  covered  with  a  sweat.  All 
the  other  functions  were  regu- 
larly  performed. 

Remarks  by  Hahnemann. 
Now,  as  to  the  symptom  No.  1,  Belladonna,  Cin- 
chona,  and  Rhus  Toxicodendron  produce  pain  in 
the  heart,  Bryonia  Alba  produces  it  also,  with  the 
additional  power  of  causing  pungent  pains  under 
the  sternum,  on  raising  the  arm.  As  to  the  nega- 
tive  symptom  No.  %  there  appear  to  be  other  me- 
dicines  besides  the  Bryonia  which  have  the  power 
of  tranquillizing  pain  on  lying  down,  but  none  so 
decidedly,  especially  in  connection  with  the  other 
symptoms,  as  Bryonia.  As  regards  No.  3,  that 
symptom  may  be  produced  by  many  medicines  as 
well  as  Bryonia.  No.  4,  as  to  the  nausea  after 
eating,  several  medicines  produce  this  effect,  but 

Bryonia  raore  especially.  No.  5,  several  medicines 
produce  a  copious  secretion  of  fluid  in  the  mouth, 
so  does  Byronia ;  but  other  medicines  do  not  pro- 
duce  the  other  symptoms  detailed  in  the  present 
case.  Hence  the  Bryonia  Alba  is  to  be  preferred. 
The  eructation,  after  eating,  follows  the  employ- 
ment  of  but  few  medicines,  but  it  happens  when 
Bryonia  is  used  ;  consequently,  on  that  account  al- 
so  it  is  to  be  chosen.  The  state  of  the  mind  or 
temperament  is  also  to  be  considered,  and  Bryonia 
produces  such  a  change  in  the  disposition  as  is  men- 
tioned  in  No.  7-  Hence,  of  all  medicines  the 
Bryonia  is  most  applicable  to  the  present  case,  if 
we  wish  to  effect  a  Homoeopathical  or  permanent 
cure. 

